เปลี่ยนวิธีการโยนไข่ เปลี่ยนสถานที่ลงพื้น การบุและปกป้องไข่
แขวนไข่เอาไว้ให้อยู่กลางกล่องหรือภาชนะบรรจุคล้ายๆ กัน โดยใช้ถุงน่องไนลอนหรือถุงน่องเต็มตัว ถุงน่องนั้นมีเนื้อที่ยืดหยุ่นและนุ่ม ตอนที่ภาชนะที่ใส่ไข่ตกลงบนพื้นนั้น ถุงน่องก็จะค่อยๆ ทำให้ไข่หยุด โดยไม่หยุดในทันที ผลที่ได้ก็คือ แรงกระทบจะเข้าสู่เปลือกไข่ได้น้อยลง และทำให้ไข่แตกยากขึ้น  ตัดถุงน่องออกมาข้างหนึ่ง ใส่ไข่ลงไปตรงกลางของถุงน่องขานั้น แล้วมัดให้ไข่อยู่กับที่ด้วยยางวง ดึงถุงน่องเป็นมุมเฉียงผ่านกล่อง ยืดจากมุมบนด้านหนึ่งไปมุมล่างอีกด้านหนึ่ง ไข่ควรอยู่ตรงกลางกล่อง แล้วเย็บแม็กหรือทำอย่างอื่นเพื่อให้ถุงน่องยึดติดอยู่กับที่ กล่องนั้นจะทำมาจากวัสดุใดก็ได้ จะเป็นกล่องกระดาษลัง กล่องพลาสติก หรือจะเอาไม้แขวนเสื้อมาดัดเป็นรูปกล่องก็ยังได้ คุณสามารถวางไข่เอาไว้บนภาชนะที่บุแล้วแทนที่จะเอาไว้ตรงกลางก็ได้ ตราบใดที่คุณมีที่ควบคุมน้ำหนักให้ภาชนะหล่นไปยังทิศทางที่ต้องการได้ โดยวิธีที่ง่ายที่สุดคือการใช้หินและถ้วยโฟม  ใส่หินหนักๆ หนึ่งก้อนไว้ในถ้วยโฟมหนึ่งถ้วย โดยหินต้องหนักกว่าไข่ ใส่ถ้วยโฟมซ้อนไปอีกหกชั้นเหนือหิน ใส่ไข่ลงไปในถ้วยชั้นบนสุด ซ้อนถ้วยลงไปอีกชั้นเหนือไข่ เพื่อยึดให้ไข่อยู่กับที่ ใช้เทปพันด้านข้างของถ้วยเข้าด้วยกัน เพื่อที่มันจะได้ไม่แยกออกจากกันตอนหล่นลงไป ถ้าก้อนหินหนักพอ ภาชนะนี้จะทำให้หินร่วงลงไปด้านล่าง และไข่จะลอยขึ้นด้านบน ถ้วยโฟมที่ซ้อนกันก็จะช่วยรองรับไม่ให้ไข่แตกนั่นเอง ถ้าคุณสามารถออกแบบร่มชูชีพสำหรับใช้กับภาชนะที่ใส่ไข่เอาไว้ได้ ก็จะสามารถลดความรุนแรงเมื่อไข่หล่นลงไปได้ เพราะไข่จะร่วงลงไปช้าลง แรงก็จะน้อยลงเมื่อกระทบกับพื้น นั่นหมายความว่าไข่มีสิทธิ์ที่จะรอดจากการแตกนั่นเอง  มีร่มชูชีพหลายๆ แบบให้คุณลองใช้อยู่ด้วยกัน แต่แบบที่ง่ายที่สุดก็คือถุงพลาสติกก๊อบแก๊บนั่นเอง โดยให้ใส่ไข่เอาไว้ในกล่อง พร้อมกับวัสดุที่ใช้บุรองด้านใน ติดถุงพลาสติกเอาไว้ด้านบนกล่องโดยใช้เทปหรือแม็กเย็บ ให้แน่ใจว่าส่วนที่เป็นหูถุงอยู่ใกล้ๆ กับด้านข้างของกล่อง เพื่อที่จะได้มีอากาศพอที่จะเข้าไปในถุงตอนหย่อนกล่องลงไปได้ เมื่อคุณปล่อยกล่อง ต้องปล่อยให้ด้านที่ติดร่มชูชีพอยู่ด้านบนนะ มันจะทำให้ลมเข้าไปในถุงและถุงก็จะพองขึ้น และช่วยลดความเร็วในการร่วงลงไปได้ ที่ไข่แตกเมื่อร่วงลงพื้นนั่นก็เพราะเกิดการเสียดสีที่รุนแรงภายในระยะทางสั้นๆ ซึ่งทำให้เกิดแรงมหาศาลนั่นเอง การดักไข่ไว้ด้วยตาข่ายจะช่วยลดการเวลาในการชะลอตัวและลดแรงทั้งหมดด้วย  ถ้าคุณไม่สามารถใช้ตาข่ายนิรภัยของจริงได้ ก็ให้ใช้ผ้าลินินแทน โดยตอกหมุดให้ผ้าสูงขึ้นจากพื้นดิน 1 ฟุต (30.5 ซม.) เมื่อคุณจะปล่อยไข่ ก็ปล่อยให้อยู่ตรงกลางผ้าที่สุด หรือจะใช้การบุแทนที่จะใช้ตาข่ายก็ได้ อย่างไรผลออกมาเหมือนกันอยู่ดี โดยให้เอาพลาสติกกันกระแทกหนาๆ หุ้มบุไว้ในกล่องใบใหญ่หรือภาชนะที่คล้ายกัน โดยตอนปล่อยไข่ก็ให้มันลงไปตรงจุดที่เอาไว้รองนั่นเอง ถ้าคุณเลือกสถานที่ที่ใช้ปล่อยไข่ได้ ให้เลือกที่เป็นพื้นหญ้าแทนพวกพื้นทางเดินคอนกรีตหรือลานจอดรถจะดีกว่า หญ้าและดินนั้นย่อมนุ่มกว่าคอนกรีตหรือหินอยู่แล้ว ฉะนั้นแรงกระแทกก็จะน้อยกว่าโดยอัตโนมัติ เพื่อผลลัพธ์ที่ดีกว่า ให้หย่อนไข่หลังจากที่ฝนเพิ่งตกไปหมาดๆ ในตอนนั้นดินก็จะนุ่มมากๆ เลยล่ะ พยายามเลี่ยงไม่หย่อนไข่ตอนที่แห้งแล้ง เพราะในกรณีนี้ดินจะแข็งกว่ามาก และจับกันเป็นก้อนแน่นมากเช่นกัน การบุซีเรียลเอาไว้รอบๆ ไข่จะได้ผลอย่างดีในการกระจายแรงกระแทก เพื่อให้ผลลัพธ์ออกมาดีที่สุด ให้เลือกซีเรียลที่"นุ่มฟู"จะดีกว่าพวกที่เป็นเกล็ดๆ เพราะซีเรียลฟูๆ จะมีปริมาณของอากาศที่เหมาะสมมากกว่า นำมารองรับได้ดีกว่านั่นเอง  ใช้ทิชชู่เปียกหนาๆ หุ้มรอบไข่ ใส่ไข่ไว้ในถุงพลาสติกแล้วเอาซีเรียลนุ่มๆ กลบไว้รอบๆ ใส่ซีเรียลลงในถุงใบเล็กอีกสี่ถุง แต่ไม่ต้องใส่ไข่ลงไปในถุงเหล่านั้น ใส่ถุงใบเล็กลงไปในถุงใบใหญ่กว่า โดยให้ถุงนั้นมีไข่อยู่ตรงกลาง และมีถุงเล็กๆ รายล้อมอยู่แต่ละด้าน วัสดุเหล่านั้นออกแบบมาเพื่อปกป้องสิ่งที่บอบบางไม่ให้กระทบกระแทกแยกส่วนออกจากกัน ถ้าคุณมีวัสดุนั้นมากพอ ก็จะสามารถใช้เอาไว้กันไม่ให้ไข่ดิบแตกได้หลังจากที่โยนแล้ว  วิธีที่ง่ายที่สุดคือให้ใช้พลาสติกกันกระแทก โดยให้ห่อพลาสติกกันกระแทกไว้รอบๆ ไข่สักสองถึงห้าครั้ง บุให้หนาๆ ผูกปลายของพลาสติกด้วยยางวงเพื่อกันไม่ให้ไข่หลุดออกมาจากด้านบนหรือด้านล่าง ถ้าคุณไม่มีพลาสติกกันกระแทกแต่มีวัสดุอย่างอื่น อย่างโฟมตัวหนอน พลาสติกเป่าลม กระดาษห่อพัสดุ ก้อนสำลี หรือกระดาษหนังสือพิมพ์ขยำ ก็สามารถใช้วัสดุเหล่านี้บุไข่ได้เช่นกัน โดยให้แบ่งสิ่งที่คุณเลือกแล้วยัดลงกล่องให้ใหญ่กว่าไข่อย่างน้อยสี่ถึงแปดเท่า คุณควรใช้วัสดุยัดลงกล่องให้พอได้ครึ่งหนึ่ง แล้วใส่ไข่ลงไปตรงกลางของวัสดุที่ใช้บุนั้น จากนั้นก็เอาวัสดุที่เหลือยัดใส่ตามลงไป ปิดกล่อง และพันเทปให้เรียบร้อยก่อนจะโยนกล่องลง ของกินนุ่มๆ ที่เต็มไปด้วยอากาศเหล่านี้ก็สามารถใช้เหมือนซีเรียลหรือวัสดุที่ใช้ผลิตบรรจุภัณฑ์ได้นะ วิธีง่ายๆ ก็คือเอาของกินพวกนี้มาหุ้มรอบๆ ไข่ให้พอดีที่จะใช้บุเพื่อลดแรงกระแทกเมื่อไข่ลงไปกับพื้นนั่นเอง  ภาชนะที่คุณใส่นั้นไม่ส่งผลต่างอะไรมากนัก แต่ก็มีบางอย่างที่คุณต้องรู้เอาไว้ คือให้แน่ใจว่าภาชนะนั้นใหญ่พอที่จะบุวัสดุรอบไข่ทุกด้านได้ เผื่อในกรณีที่ไข่ไหลไปด้านข้างแทนที่จะเป็นด้านบนหรือด้านล่างของกล่อง และต้องให้มั่นใจด้วยว่าคุณมีมาร์ชเมลโลว์ ป๊อปคอร์น หรือของกินนุ่มๆ อื่นๆ พอที่จะใส่เข้าไปได้เต็มภาชนะ ถ้าไม่เต็ม บางทีไข่อาจกลิ้งไปมาอยู่ในภาชนะนั้นได้ มาร์ชเมลโลว์และป๊อปคอร์นต่างใช้ได้ผลดีทั้งคู่เพราะมันมีอากาศอยู่มากนั่นเอง จะลองใช้อาหารอย่างอื่นก็ได้ เพียงแต่ว่าอาหารที่เลือกมานั้นควรทั้งนุ่มและมีอากาศอยู่มากก็พอ ใส่มาร์ชเมลโลว์ลงไปในภาชนะครึ่งหนึ่ง วางไข่เอาไว้ตรงกลาง จากนั้นก็ค่อยๆ ใส่มาร์ชเมลโลวที่เหลือตามลงไป โดยให้เต็มภาชนะแต่ไม่ส่งแรงกดไปบนไข่เมื่อจะปิดผนึกภาชนะ ถ้าคุณสามารถทำให้ไข่ลอยอยู่ในน้ำขณะที่หย่อนลงไปหรือตอนที่เกิดแรงกระแทกได้ แรงนั้นก็จะลดลงด้วยตัวมันเอง โดยส่งแรงไปทั่วน้ำเท่าๆ กัน และจะทำให้เกิดผลกระทบกับไข่น้อยมากๆ  ใส่ไข่เอาไว้ในกระป๋อง กล่องพลาสติก หรือภาชนะอื่นๆ ที่มีความทนทาน ภาชนะชิ้นนี้ควรจะใหญ่กว่าขนาดของไข่ประมาณห้าเท่าได้ เติมน้ำกับเกลือหนึ่งหยิบมือตามลงไป ไข่จะลอยอยู่บนน้ำเกลือได้ดีกว่าน้ำธรรมดานั่นเอง ให้แน่ใจว่าได้ใส่น้ำลงไปจนเต็มภาชนะแล้ว จะได้ปิดผนึกเอาไว้อย่างดีก่อนจะโยนไข่ลงไป
ทำเปล. ถ่วงน้ำหนักไว้ก้นภาชนะ. ทำร่มชูชีพ. ใช้ตาข่ายจับไข่. เลือกที่ที่มีหญ้า. ใช้ซีเรียล. ห่อไข่ไว้ในวัสดุที่ใช้ผลิตบรรจุภัณฑ์. ลองใช้มาร์ชเมลโลว์กับป๊อปคอร์น. ทำให้ไข่ลอยตัว.
https://www.wikihow.com/Drop-an-Egg-Without-It-Breaking https://www.wikihow.com/Drop-an-Egg-Without-It-Breaking https://www.wikihow.com/Drop-an-Egg-Without-It-Breaking
Changing the Way the Egg Drops Changing the Landing Site Cushioning and Protecting the Egg